กรุงศรีตั้งเป้าสินเชื่อลูกค้ารายใหญ่โต5%
กรุงศรีเผยสินเชื่อลูกค้าธุรกิจขนาดใหญ่โตเกือบ 5% ในไตรมาส 2 คาดโตต่อเนื่องในครึ่งปีหลัง
10 ส.ค. 2560

กรุงศรีเผยสินเชื่อลูกค้าธุรกิจขนาดใหญ่โตเกือบ 5% ในไตรมาส 2 คาดโตต่อเนื่องในครึ่งปีหลังนายพรสนอง ตู้จินดา ประธานกลุ่มธุรกิจลูกค้าธุรกิจ ธนาคารกรุงศรีอยุธยา เปิดเผยถึงผลการดำเนินงานของกลุ่มลูกค้าธุรกิจไทย (Commercial banking) ในช่วงไตรมาส 2/2560 มีสินเชื่อในกลุ่มลูกค้าธุรกิจขนาดใหญ่เติบโต 4.8% จากไตรมาสแรก ยังคงเป้าหมายสร้างความเติบโตด้านสินเชื่อกลุ่มลูกค้าธุรกิจไทยทั้งปีที่ 5%อย่างไรก็ตาม ธนาคารยังคงมุ่งขยายฐานลูกค้าต่อเนื่อง เพื่อตอบสนองความต้องการสินเชื่อและเงินทุนหมุนเวียนจากภาคธุรกิจ พร้อมเสนอบริการทางการเงินที่หลากหลายเพื่อบรรลุเป้าหมายที่จะเป็นสถาบันการเงินชั้นนำสำหรับลูกค้าธุรกิจนายพรสนอง กล่าวว่า สินเชื่อของกลุ่มลูกค้าธุรกิจไทยมีการเติบโตดีขึ้นในช่วงไตรมาส 2 หลังเศรษฐกิจไทยมีสัญญาณฟื้นตัวชัดเจนทั้งในด้านภาคการส่งออก การท่องเที่ยว และการใช้จ่ายของภาครัฐ ในช่วงที่ผ่านมา โดยในช่วงครึ่งแรกของปี 2560 พอร์ตสินเชื่อในกลุ่มลูกค้าธุรกิจไทยมีมูลค่ารวมมากกว่า 6 แสนล้านบาท และคิดเป็น 44% ของสินเชื่อรวมของธนาคาร โดยเป็นลูกค้าธุรกิจขนาดใหญ่ 29% และเอสเอ็มอีคิดเป็น 15%"ในครึ่งแรกปีนี้ สินเชื่อของกลุ่มลูกค้าธุรกิจขนาดใหญ่เติบโตเกือบ 2% เมื่อเทียบกับปลายปีที่ผ่านมา นับเป็นสัญญาณเชิงบวกต่อเศรษฐกิจไทยท่ามกลางความท้าทายจากปัจจัยแวดล้อมทางธุรกิจ" นายพรสนอง กล่าวสำหรับแนวโน้มธุรกิจในช่วงครึ่งปีหลัง สินเชื่อกลุ่มลูกค้าธุรกิจขนาดใหญ่และเอสเอ็มอีมีโอกาสเติบโตต่อเนื่อง โดยธนาคารยังคงเป้าสินเชื่อธุรกิจขนาดใหญ่โต 5% ในปีนี้ ด้วยปัจจัยหนุนจากภาวะเศรษฐกิจที่ฟื้นตัวดีขึ้น ตัวเลขภาคส่งออกที่แข็งแกร่งเนื่องจากเศรษฐกิจโลกมีแนวโน้มปรับตัวดีขึ้น ส่วนปัจจัยในประเทศ นโยบายสนับสนุนการท่องเที่ยวจะมีผลช่วยส่งเสริมความต้องการเงินทุนจากภาคธุรกิจต่างๆ เช่น วัสดุก่อสร้าง ค้าปลีก ยานยนต์ อสังหาริมทรัพย์ รวมทั้งการระดมทุนผ่านตลาดตราสารหนี้ ซึ่งเป็นช่องทางหนึ่งที่ภาคธุรกิจใช้สำหรับการระดมทุนเพื่อขยายธุรกิจ รองรับการฟื้นตัวของเศรษฐกิจนอกจากนี้ ธนาคารเน้นการบริการทาง การเงินที่ตอบโจทย์ความต้องการของลูกค้าปัจจุบันและขยายฐานลูกค้า สู่กลุ่มใหม่ๆ และให้ความสำคัญกับการเปลี่ยนแปลงด้านเทคโนโลยีที่สนับสนุนแผนยุทธศาสตร์การพัฒนาโครงสร้าง พื้นฐานระบบการชำระเงินของลูกค้าธุรกิจ ถือเป็นโอกาสดีที่จะพัฒนาศักยภาพการแข่งขันให้กับลูกค้าและนำเสนอบริการทางการเงินที่สอดคล้องกับการเปลี่ยน แปลงด้านดิจิทัลอีกด้วย รวมทั้งการ ให้บริการ Supply Chain Financing Program ที่จะช่วยเพิ่มประสิทธิภาพทางเงินทั้งเครือข่ายธุรกิจ